- Hindi News
- National
- अंतरराष्ट्रीय मानकों पर तैयार होगी कोलाना हवाई पट्टी, बोइंग विमान भी उतर सकेंगे
अंतरराष्ट्रीय मानकों पर तैयार होगी कोलाना हवाई पट्टी, बोइंग विमान भी उतर सकेंगे
हवाई पट्टी के विस्तार से यहां आने वाले उद्योगपतियों को सुविधा मिलेगी
कोलानाहवाई पट्टी के विस्तार की गति अब आगे बढ़ गई है। पिछले दिनों दौरे पर रहीं सीएम ने भी इसके विस्तार के बारे में अधिकारियों को निर्देश दिए थे। अब जयपुर में इसका बजट फाइनल स्टेज पर पहुंच चुका है।
कोलाना हवाई पट्टी के विस्तार के बाद यह हवाई पट्टी अंतरराष्ट्रीय मानकों पर तैयार होगी। यहां बोइंग विमान भी उतर सकेंगे। हालांकि झालावाड़ में स्थित हवाई पट्टी अभी कोटा से भी बड़ी है, जिसके चलते कोटा के लिए आने वाले बड़े विमान झालावाड़ में ही उतरते हैं। ऐसे में अब इसके विस्तार के बाद यहां अंतरराष्ट्रीय मानकों के तहत सभी प्रकार के विमान उतर सकेंगे। करीब चार माह पहले पीडब्ल्यूडी से हवाई पट्टी के विस्तार के लिए प्रस्ताव मांगे गए थे। पीडब्ल्यूडी ने इसकी डीपीआर तैयार कर जयपुर भेजी थी। इसके विस्तार पर 48 करोड़ रुपए खर्च होंगे। अभी यहां रनवे की लंबाई 1700 मीटर है। विस्तारीकरण के बाद इसको 1900 मीटर किया जाएगा। कोलाना हवाई पट्टी पर फ्लाइंग स्कूल खोलने की भी तैयारी चल रही है। इसके लिए पिछले दिनों फ्लाइंग स्कूल के कैप्टन केजरी सिंह ने भी दौरा किया था। इसमें उन्होंने पाया कि हवाई पट्टी की चौड़ाई 45 मीटर होना चाहिए। इसी के हिसाब से अब इसकी चौड़ाई भी बढ़ाई जाएगी। हालांकि अभी स्थानीय स्तर पर फ्लाइंग स्कूल के बारे में कोई जानकारी नहीं है।
उद्योग और पर्यटन का विस्तार
हवाईपट्टी का विस्तार होने के बाद अब जिले में उद्योग और पर्यटन का भी विस्तार होगा। यहां पर वल्लभ पित्ती ग्रुप की धागा फैक्ट्री का निर्माण कार्य चल रहा है। यहां फार्मा रिसर्च सेंटर नाइपर की भी घोषणा हो चुकी है। साथ ही कई और उद्योग आने की भी संभावनाएं हैं। अब यहां हवाई पट्टी का विस्तार होने से इन उद्योगों से संबंधित काफी सुविधाएं यहां मिल सकेंगी। इसके अलावा रामगंजमंडी और मध्यप्रदेश के उद्योगपति भी यहां अपने विमान लैंड कर सकेंगे। साथ ही पर्यटन के क्षेत्र में गागरोन दुर्ग का जीर्णोद्धार सहित अन्य पुरामहत्व की विरासतों काे निखारा जा रहा है। हवाई पट्टी के विस्तार के बाद यहां के पर्यटन क्षेत्र में भी बढ़ावा होगा।
वहसब कुछ जो आप एयर स्ट्रिप के बारे में जानना चाहते हैं
{2004में बनी थी कोलाना हवाई पट्टी।
{जिले की एकमात्र हवाई पट्टी है कोलाना, जिसका रनवे अभी 1700 मीटर का है। 30 मीटर चौड़ी है एयर स्ट्रीप।
{10 सीटर तक प्लेन के लैंडिंग टेकऑफ की व्यवस्था।
{अब 200 मीटर और होगा विस्तार, 1900 मीटर हो जाएगा रनवे, 45 मीटर होगी चौड़ी।
{एयर स्ट्रीप इलाके में गार्ड रूम, वीआईपी रूम का चल रहा निर्माण।
{48 करोड़ रुपए खर्च होंगे हवाई पट्टी का विस्तार करने में।
{विस्तार के बाद एवीएशन स्कूल खुलने का रास्ता होगा साफ।
^48 करोड़ रुपए की लागत से हवाई पट्टी का विस्तार होगा। यह हवाई पट्टी 1700 से 1900 मीटर की हो जाएगी। एसपी गोयल, एक्सईएन, पीडब्ल्यूडी, झालावाड़।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva